alexandrainst/scandi-wiki huggingface dataset:
Estadio Edgardo Baltodano Briceño

Estadio Edgardo Baltodano Briceño er et idrettsstadion i Liberia i Costa Rica. Det benyttes mest til fotball, og er hjemmebanen til Municipal Liberia. Det åpna 11. september 1977, og har en tilskuerkapasitet på 4 300.

Stadionet ble oppgradert i forkant av U17-VM i fotball for kvinner 2014, hvor det var en av fire arenaer.

Eksterne lenker
 Liberia  hos U17-VM i fotball for kvinner 2014

Fotballstadioner i Costa Rica
Byggverk fullført i 1977
Rike blir rikere og fattige blir fattigere

«Rike blir rikere og fattige blir fattigere» er et slagord og aforisme som noen ganger utløses med variasjoner i ordlyden, når man diskuterer økonomisk ulikhet. Den mest vanlige bruken er som et sammendrag av en sosialistisk kritikk av det frie markedet (kapitalismen), samt den uunngåelige oppfattelsen man får av Karl Marx, loven om økende fattigdom.

Se også 
 Rike blir rikere
 kapitalakkumulasjon	
 Interne motsetninger i kapitalakkumulasjon
 Matthew-effekten
 preferensielt vedlegg
 Sosialisme for de rike og kapitalisme for de fattige

Referanser

Videre lesning 
  — Hayes analyzes several computer models of market economies, applying statistical mechanics to questions in economic theory in the same way that it is applied in computational fluid dynamics, concluding that "If some mechanism like that of the yard-sale model is truly at work, then markets might very well be free and fair, and the playing field perfectly level, and yet the outcome would almost surely be that the rich get richer and the poor get poorer."
 
 
 
  — Ispolatov, Krapivsky, and Redner analyze the wealth distributions that occur under a variety of exchange rules in a system of economically interacting people.
  — Chung and Cox analyze a bibliometric regularity in finance literature, relating Lotka's law of scientific prductivity to the maxim that "the rich get richer and the poor get poorer", and equating it to the maxim that "success breeds success".

Eksterne lenker 
 

Ord og uttrykk
Inntektsdistribusjon
Økonomisk ulikhet
Sirogojno

Sirogojno er en landsby i fjellregionen Zlatibor i Serbia.

I Sirogojno foregår en rekke aktiviteter basert på tradisjoner fra området. Håndstrikking og framvisning av produktene, kveldssete ved peisen, sommerkurs i tradisjonshåndverk som keramikk, strikking, mosaikk, og annet. 

I Sirogojno er det også et friluftsmuseum, eller en «etno-landsby», kjent som «Den gamle landsby» (serbisk: Muzej «Staro selo»). Museet dekker nesten 5 ha med autentiske elementer fra dagliglivet på 1800-tallet, samlet fra hele Zlatibor regionen. Alle typer tradisjonelle trehus er samlet, bl.a. bakeri, meieri, vertshus. 

Landsbyen Sirogojno er et kulturelt monument i Serbia.

Kirke vigslet til apostlene Peter og Paulus 
Den serbiske ortodokse kirken i Sirogojno er bygd i 1764. Den er vigslet til apostlene Peter og Paulus. Kirken er restaurert med bruk av alle tilgjengelige historiske kilder. Landsbyens gravsted ligger like ved kirken.

Eksterne lenker 
 
 Photo Gallery of the Sirogojno Old Village Museum
 The Sirogojno Old Village Open-Air Museum, Official Site
 Information on the Old Village Museum
 Photo Gallery of Sirogojno

Museer i Serbia
Friluftsmuseer
Kulturminner i Serbia
Byggverk i Serbia
Bosetninger i Serbia
Fernanda Nissen skole

For den tidligere videregående skolen, se Fernanda Nissen videregående skole.

Fernanda Nissen skole er en grunnskole på Storo i bydel Sagene i Oslo etablert til skolestart høsten 2016. Skolen ble offisielt åpnet av Tone Tellevik Dahl, byråd for oppvekst og kunnskap. Skolen har adresse Sandakerveien 112. Fra høsten 2016 startet skolen opp med 1. til 3. trinn med ca 120 elever per trinn. Skolen vil bli utvidet med et trinn over de kommende årene, og planlegges med 840 elevplasser fordelt på 1.-7. trinn. I tillegg har skolen Aktivitetsskole(SFO) fordelt på 1.-4. trinn.

Bygget er 9750 kvadratmeter i L-formasjon, fordelt på tre etasjer. På innsiden av L'en ligger skolegården. Fram til 1974 lå Romo fabrikker AS på denne tomten. Romo ble revet i 2012 for å gi plass til Fernanda Nissens skole.

Rektorer 
Skolens første rektor var Elisabeth Rudi Lund (2015-2019). Hun ble ansatt et år før oppstart for å kvalitetssikre byggeprosjektet og forberede skolestart til 2016. Normann Vik Øvrebø overtok som fungerende rektor i mars 2019, og ble ansatt fra mai 2019. Fra desember 2019 ble Ingunn Cecilie Sørdal Gregersen fungerende rektor på skolen, og deretter rektor fra og med april 2020.

Fernanda Nissen skoler 
Skolen er navngitt etter Fernanda Nissen (f. 1862) den norske kvinnesakskvinnen og arbeiderpartipolitikeren som i 1916 grunnla Oslo kommunale Husmorskole, senere Fernanda Nissen videregående skole. Den skolen lå i Borggata 2, i bydel Gamle Oslo.

Bilder

Referanser

Eksterne lenker

 Utdanningsetaten: To nye skoler har fått navn

Fernanda Nissen
Ungdomsskoler i Oslo
Skoler i bydel Sagene
Utdanningsinstitusjoner etablert i 2016
Skoler i Norge navngitt etter personer
Genuchus

se systematisk inndeling

Genuchus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

Utseende 
Middelsstore, langstrakte, blankt svarte gullbasser. Beina er ganske korte og kraftige, særlig føttene, som er reduserte til stumper på forbeina, korte og kjegleformede på mellom- og bakbeina. Dette er typiske tilpasninger til et underjordisk levesett med mye graving. Pronotum er ovalt, nesten så bredt som dekkvingene. Dekkvingene har markerte lengdefurer. Hele oversiden er nokså tett punktert.

Levevis 
Artene lever underjordisk, trolig i maur- eller termitt-tuer.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Cremastocheilini 
 Slekten Genuchus Kirby, 1825
 Genuchus basilewskyi Schein, 1955
 Genuchus benedictorum Schein, 1955
 Genuchus brevitarsis Moser, 1916
 Genuchus colasi Schein, 1955
 Genuchus congoensis Schein, 1955
 Genuchus crassipes Arrow, 1926
 Genuchus dealbatus Distant, 1897
 Genuchus dimidiatus Gerstaecker, 1882
 Genuchus elongatulus Gory & Percheron, 1833
 Genuchus felix Arrow, 1926
 Genuchus flavipennis Moser, 1913
 Genuchus hottentottus (Fabricius, 1775)
 Genuchus lamottei Ruter, 1954
 Genuchus leoninus Schein, 1955
 Genuchus mayidianus Basilewsky, 1950
 Genuchus mirei Antoine, 1998
 Genuchus nasalis Arrow, 1926
 Genuchus nigriclavus Boheman, 1857
 Genuchus ovampoensis Péringuey, 1892
 Genuchus perditus Westwood, 1874
 Genuchus rubrocinctus Bourgoin, 1927
 Genuchus ruficornis Bourgoin, 1921
 Genuchus sudanicus Schein, 1955
 Genuchus sulcicollis Kraatz, 1900
 Genuchus tomentosus Krikken, 1972
 Genuchus vaneyeni Basilewsky, 1950

Kilder 
 Nettside om gruppen, med bilder

Eksterne lenker 
 
 Bilde av Genuchus colasi
 Bilde av Genuchus dimidiatus
 Cetoniidae på Encyclopedia of life

Gullbasser
Biller formelt beskrevet i 1825
Cymophorus

se systematisk inndeling

Cymophorus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

Utseende 
Nokså små (ca. 10 millimeter), avlange, svarte gullbasser, gjerne med gulaktig flekker på dekkvingene. Dekkvingene er noe innsnevrede bak "skuldrene" slik at disse blir noe utstående.
Oversiden kan være dekket av brunlige skjell. På bakkroppen er bakhjørnene på det nest siste leddet trukket ut til en påfallende pigg på hver side som stikker ut bak dekkvingene.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Cremastocheilini 
 Slekten Cymophorus Kirby, 1827
 Underslekten Anaspilus Kolbe, 1892
 Cymophorus leucostictus Schaum, 1841
 Underslekten Clydnophorus Kraatz, 1899
 Cymophorus fluctiger Schaum, 1844
 Cymophorus francoisi Rojkoff, 2013
 Cymophorus margaritiferus Boheman, 1857
 Cymophorus marginatus Kraatz, 1899
 Cymophorus quadripunctatus Kraatz, 1899
 Cymophorus squamosus Kolbe, 1897
 Underslekten Cymophorus (i snever forstand)
 Cymophorus heteropygus Moser, 1913
 Cymophorus limbatus Gestro, 1895
 Cymophorus magnificus Moser, 1914
 Cymophorus nyansanus Kolbe, 1914
 Cymophorus pulchellus Arrow, 1910
 Cymophorus schoutedeni Bourgoin, 1929
 Cymophorus sexfoveatus Fairmaire, 1884
 Cymophorus undatus Kirby, 1827
 Underslekten Eucymophorus Schein, 1954
 Cymophorus spiniventris Gory & Percheron, 1833
 Underslekten Neocymophorus Schein, 1954
 Cymophorus flavonotatus Kolbe, 1892
 Cymophorus monticola Kolbe, 1892
 Underslekten Pseudocymophorus Schein, 1954
 Cymophorus hilaris Boheman, 1857
 Cymophorus leopoldi Bourgoin, 1929
 Underslekten Syntomopteryx Kraatz, 1900
 Cymophorus bouyeri Rojkoff, 2011
 Cymophorus lacteosignatus Kolbe, 1897
 Cymophorus leucographus Kraatz, 1899

Kilder 
 Nettside om gruppen, med bilder

Eksterne lenker 
 
 Bilde av Cymophorus schoutedeni
 Bilde av Cymophorus spiniventris
 Bilde av Cymophorus spiniventris quadrimaculata
 Bilde av Cymophorus undatus
 Cetoniidae på Encyclopedia of life

Gullbasser
Biller formelt beskrevet i 1827
Martin Egeberg

Martin Egeberg (født 7. desember 1896, død 8. februar 1977) var en to gangs norsk bryter som drev gresk-romersk bryting og fikk VM-sølv.  

Han begynte brytningen i 1915 for Fagforeningens Turn- og Idrettsforening. brøt for utbryterklubben Fagforeningenes Idrettsforening av 1926, det som etter bruddet senere ble satt sammen i Sportsklubben av 1909. Han var styreformann i Norges Bryteforbund første gang i 1936, og satt i Oslo Idrettskrets sin helsekomité. Egeberg var også mangeårig referent for Norsk Telegrambyrå og Sportsmanden.

Han var født i Kristiania, sønn av kjørekarl Anton Egeberg (1869–1949) fra Hobøl og ho Elisabeth Marie Egeberg (1869–1938) fra Fredrikstad.

Meritter 
 VM 1922 i Stockholm: Sølv  i fjærvekt (inntil 62 kg). Tapte for finske Antilla.
 EM 1927 i Budapest: Bronse i fjærvekt (inntil 62 kg). 
 Gøteborgspelen 1923: Bronse.
 OL-deltaker 
 Norge under Sommer-OL 1920 i Antwerpen. Vant uttagningen, men ble ikke sendt av økonomiske grunner.
 Norge under Sommer-OL 1924 i Paris
 Norge under Sommer-OL 1928 i Amsterdam
 NM i fjærvekt:  
 Seier 1926 i Bergen, 1927 i Trondheim, og 1928 i Oslo
 Nr. 2 (sølv) i 1919 i Trondheim (hans første NM-deltakelse), 1920, 1923 og 1925.
 lagmester i 1937
 Landskamper:  To  i fjærvekt og to i lettvekt (tre mot Sverige, en mot Danmark)
 Oslomester i bryting 6 ganger.
 Oslomester i stavhopp for juniorer i 1923
 Idrettsmerket 13 ganger og statuettvinner i 1939
 Norges Brøyteforbunds bragdmerke og fortjenstmedalje i gull
 Oslo Idretsskrets' pokal 1952
 Norges Idrettsforbund sitt krystallkrus og diplom 1959

Referanser

Eksterne lenker 
 

Norske brytere
Deltakere for Norge under Sommer-OL 1924
Brytere under Sommer-OL 1924
Personer fra Oslo
Deltakere for Norge under Sommer-OL 1928
Brytere under Sommer-OL 1928
Lisa Chesson

Lisa Chesson (født 18. august 1986), amerikansk ishockeyspiller som deltok i de olympiske vinterleker 2010 i Vancouver.

Chesson vant en olympisk sølvmedalje i ishockey under vinter-OL 2010 i Vancouver. Hun var med på det amerikanske laget som kom på andreplass i ishockeyturneringen for damer bak Canada. USA vant semifinalen med 9-1 over Sverige men tapte finalen med 0-2 til Canada.

OL-medaljer 
 2010  Vancouver -  Sølv i ishockey, damer  USA

Eksterne lenker 
 

Ishockeyspillere fra USA
Medaljevinnere under Vinter-OL 2010
Deltakere for USA under Vinter-OL 2010
Ishockeyspillere under Vinter-OL 2010
Fødsler i 1986
Olympiske medaljevinnere i ishockey
Kerry Weiland

Kerry Pauline Weiland (født 18. oktober 1980), amerikansk ishockeyspiller som deltok i de olympiske vinterleker 2010 i Vancouver.

Weiland vant en olympisk sølvmedalje i ishockey under vinter-OL 2010 i Vancouver. Hun var med på det amerikanske laget som kom på andreplass i ishockeyturneringen for damer bak Canada. USA vant semifinalen med 9-1 over Sverige men tapte finalen med 0-2 til Canada.

OL-medaljer 
 2010  Vancouver -  Sølv i ishockey, damer  USA

Eksterne lenker 
 

Ishockeyspillere fra USA
Olympiske sølvmedaljevinnere for USA
Medaljevinnere under Vinter-OL 2010
Deltakere for USA under Vinter-OL 2010
Ishockeyspillere under Vinter-OL 2010
Fødsler i 1980
Olympiske medaljevinnere i ishockey
McIntire School of Commerce

McIntire School of Commerce er University of Virginias fakultet for bedriftsøkonomi og informasjonsteknologi. Den ble grunnlagt i 1921 gjennom en gave fra Paul Goodloe McIntire.

Det toårige McIntire-programmet tilbyr studentene bachlor of science (B.S) i Commerce med konsentrasjoner i regnskap, økonomi, informasjonsteknologi, og ledelse og markedsføring. Bachelor-studenter ved UVa søker om å få opptak i løpet av sitt andre år, og kommer inn i Commerce-skolen i sitt tredje år ved aksept.

McIntire tilbyr tre master-program: Master i Management of Information Technology, Master i Accounting, og Master i Commerce.

Historie 
I 1920 begynte University of Virginia å tilby studenter med hovedfag i økonomi muligheten til å spesialisere seg i bedriftsøkonomi. Ett år senere gjorde donasjon på $200,000 fra aksjemegler og alumnus Paul Goodloe McIntire det mulig å etablere McIntire School of Commerce and Business Administration. I løpet av de neste tre tiårene opererte McIntire som en separat enhet av College av Arts and Sciences, men jobbet tett med James Wilson School of Economics. I 1952 godkjente universitetets Board of Vistors opprettelsen av McIntire som en profesjonell skole med separat administrasjonsenhet. Monroe Hall ble åpnet i 1930 og ble da det nye hjemmet til McIntire. I 2009 flyttet McIntire fra Monroe Hall til Rouss Hall. Denne migrasjonen, med tittelen "Back to the Lawn" av skolen, begynte i april 2005, og ble ferdigstilt i desember 2007. Rouss Hall ble betydelig bygget på for anledningen, og har i dag hypermoderne fasiliteter med lesesal, "Capital Markets Trading Room", store forelesningsaler i atrium, og grupperom med flatskjerm og projektorer.

Rangeringer 
McIntire ble i 2013 rangert som den nest beste businesskolen i USA på bachelor-nivå av Bloomberg Businessweek, og vært rangert enten på første eller andreplass siden magasinet begynte sin årlige liste i 2006.

Av US News & World Report ble McIntire rangert på femteplass blant de beste businesskolene i USA i 2013; på delt plass med New York University's Stern School of Business, og foran blant andre Cornell University og Carnegie Mellon.

Referanser
Rebecca Latimer Felton

Rebecca Ann Latimer Felton (født 10. juni 1835 i Decatur i Georgia, død 24. januar 1930) var en amerikansk forfatter, lærer, sosialreformerer og politiker som ble den første kvinne som tjenestegjorde som senator i United States Senate. Hun er den mest prominente kvinnen i den amerikanske delstaten Georgias historie i den progressive perioden, og ble beæret med en utnevnelse til senatet. Hun ble tatt i ed den 21. november 1922 og tjenestegjorde kun i 24 timer. I en alder av 87 år, ni måneder og 22 dager var hun den eldste ferske senatoren som kom inn i senatet. Hun er så langt den eneste kvinnen som har vært Senator fra Georgia. Hennes ektefelle William Harrell Felton var medlem av United States House of Representatives og Georgia House of Representatives og hun drev hans valgkamper. Hun var en fremtredende samfunnskvinne, en talsmann for fengselsreformer, kvinners stemmerett og pedagogisk modernisering, og en av de få fremtredende kvinner som talte i favør av lynsjing.

Referanser

Eksterne lenker 
 
 

Forfattere fra USA
Senatorer fra Georgia
Kvinnelige senatorer i USA
Josh Lucas

Joshua Lucas (født 20. juni 1971) er en amerikansk skuespiller.

Han har spilt i en rekke kjente filmer, som You Can Count on Me, A Beautiful Mind (Et vakkert sinn), Sweet Home Alabama, Hulk, Secondhand Lions, Stealth, An Unfinished Life, Glory Road, Poseidon, Management, Life as We Know It, The Lincoln Lawyer, J. Edgar, Red Dog, Breakthrough og The Forever Purge (2021). 

Hans TV-roller omfatter The Firm,  The Mysteries of Laura og Yellowstone.

Referanser

Eksterne lenker 
 
  

Skuespillere fra USA
Bulgarias ambassade i Oslo

Bulgarias ambassade i Oslo er Republikken Bulgarias diplomatiske representasjon i Norge, i Tidemands gate 11.

Eksterne lenker 
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Bulgaria og Norge (arkivert nettside)
 Embassypages.com om ambassaden

Ambassader i Norge
Ambassadebygninger i Oslo
Bulgaria
Suela Mëhilli

Suela Mëhilli (født 28. januar 1994) er en albansk alpinist. Hun representerte landet sitt under Vinter-OL 2014 i Sotsji, der hennes beste resultat var nummer 60 i storslalåm.

Referanser

Eksterne lenker 
 
 

Albanske alpinister
Deltakere for Albania under Vinter-OL 2014
Alpinister under Vinter-OL 2014
Deltakere for Albania under Vinter-OL 2018
Alpinister under Vinter-OL 2018
Fødsler i 1994
Gim So-hui

Gim So-hui (født 19. august 1996) er en sørkoreansk alpinist. Hun representerte landet sitt under Vinter-OL 2014 i Sotsji, der hennes beste resultat var nummer 53 i storslalåm. 

Under Vinter-OL 2022 i Beijing, ble hun nummer 33 i storslalåm.

Referanser

Eksterne lenker 
 

Sørkoreanske alpinister
Deltakere for Sør-Korea under Vinter-OL 2014
Alpinister under Vinter-OL 2014
Deltakere for Sør-Korea under Vinter-OL 2018
Alpinister under Vinter-OL 2018
Deltakere for Sør-Korea under Vinter-OL 2022
Alpinister under Vinter-OL 2022
Fødsler i 1996
Maryna Gąsienica-Daniel

Maryna Gąsienica-Daniel (født 19. februar 1994) er en polsk alpinist. Hun representerte landet sitt under Vinter-OL 2014 i Sotsji, der hennes beste resultat var nummer 32 i storslalåm. 

Under Vinter-OL 2022 i Beijing, ble hun nummer 8 i storslalåm.

Referanser

Eksterne lenker 
 

Polske alpinister
Deltakere for Polen under Vinter-OL 2014
Alpinister under Vinter-OL 2014
Deltakere for Polen under Vinter-OL 2018
Alpinister under Vinter-OL 2018
Deltakere for Polen under Vinter-OL 2022
Alpinister under Vinter-OL 2022
Vollebekk skole

Vollebekk skole er en grunnskole på Vollebekk i bydel Bjerke i Oslo. Skolen ble formelt åpnet av Tone Tellevik Dahl (Ap), byråd for oppvekst og kunnskap, 21. august 2017.

Skolen er plassert sentralt i et område som bygges ut med nye boliger med påfølgende økte skolebehov. Skolen har 780 elevplasser fordelt på 2 paralleller på barne- og mellomtrinnet og 4 paralleller på ungdomstrinnet. Skolen har en byomfattende spesialavdeling for 24 elever. Når alle trinn er fylt opp vil skolen ha rundt 120 ansatte. Kathrine Larsen er skolens første rektor. Hun kom fra Kringsjå skole, og ble ansatt ett år før åpning for å følge opp byggingen.

Skolen vil rekruttere elever fra området på Risløkka og Vollebekk, som før åpningen av den nye skolen går på Refstad og Løren skoler. Skolen inngår i planene for byutviklingsområdet Hovinbyen.

For skoleåret 2017/2018 hadde Vollebekk skole elever på 1. og 2. trinn, samt spesialavdelingen med 24 elever. Deretter ble skolen utvidet med ett trinn på barnetrinnet for hvert år med full aktivitet fra skoleåret 2022-23.

Ruseløkka skole 
Fra 2018 til 2021 ble skolens tomme lokaler disponert av elever fra 14 klasser ved Ruseløkka skole. Elevene ble bli busset fra Vika. Ruseløkka skole stod under total rehabilitering og ble tatt i bruk igjen fra høsten 2021.

Referanser

Eksterne lenker
 Utdanningsetaten: To nye skoler har fått navn

Ungdomsskoler i Oslo
Spesialskoler i Oslo
Skoler i bydel Bjerke
Etableringer i 2017
Byggverk fullført i 2017
Colombias ambassade i Oslo

Colombias ambassade i Oslo er Republikken Colombias diplomatiske representasjon i Norge, i Oscars gate 34.

Ambassaden holder til i en bygård som ble tegnet av arkitekt Anselm Liljeström og oppført i 1885 for grosserer Daniel Steen.

Ambassadør fra 24. september 2022 er Narda Paola Bernal Rodríguez.

Referanser

Eksterne lenker 
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Colombia og Norge (arkivert nettside)
 Embassypages.com om ambassaden

Ambassader i Norge
Ambassadebygninger i Oslo
Colombiansk politikk
Anselm Liljeström
Den allukrainske unionen Svoboda

Den allukrainske unionen Svoboda eller bare Svoboda (ukrainsk for «frihet») er et ukrainsk nasjonalistisk politisk parti. Partiet regnes som høyreekstremistisk, og er utbredt omtalt som fascistisk. 

Ved valget i 2014 til Ukrainas parlament oppnådde partiet 4,7 % av stemmene.

Partiet ble i 1991 stiftet av ulike studentforeninger, ulike ukrainsk-nasjonalistiske grupperinger og Afghanistan-veteraner. Partiets leder Oleh Tjahnibok ble i 2004 av daværende presidentkandidat Viktor Jusjtsjenko som følge av antisemittiske uttalelser utelukket fra parlamentsgruppen til partiet Vårt Ukraina. Partiet spilte en viktig rolle under Euromajdan, da president Viktor Janukovytsj ble styrtet, og fra 27. februar til 27. november 2014 satt partiet i Arsenij Jatsenjuk sin første regjering, sammen med Fedrelandsforbundet. 

Partiet hyller Stepan Bandera, en ukrainsk separatist som samarbeidet med Tyskland under andre verdenskrig.

Referanser

Eksterne lenker 
 

Politiske partier i Ukraina
Politiske partier etablert i 1991
1991 i Ukraina
Tour de Taiwan

Tour de Taiwan er et etapperitt i landeveissykling for herrer, avholdt i Taiwan som del av UCI Asia Tour. Rittet arrangeres av Chinese Taipei Cycling Association, og ble holdt første gang i 1978. Det ble arrangert for første gang på internasjonalt nivå i 1999. I 2012 ble det klassifisert med 2.1 av UCI.

Vinnere 
 2015  Samad Pourseyedi
 2014  Rémy Di Gregorio
 2013  Bernard Sulzberger
 2012  Rhys Pollock
 2011  Markus Eibegger
 2010  David McCann
 2009  Krzysztof Jezowski
 2008  John Murphy
 2007  Shawn Milne
 2006  Stephen Gallagher
 2005  Ahad Kazemi
 2004  Moritz Milatz
 2003  Ghader Mizbani
 1999  Brendon Vesty

Eksterne lenker 
 
 Cycling Archives
Sykkelritt i Asia
Sportsarrangementer på Taiwan
Repeterende arrangementer etablert i 1978
Sport i Asia i 1978
Sykling på Taiwan
Margit Pörtner

Margit Elisabeth Pörtner (født 16. februar 1972 i Hørsholm, død 26. april 2017) var en dansk curlingspiller som deltok i de olympiske leker 1998 i Nagano.
  
Pörtner vant en olympisk sølvmedalje under vinter-OL 1998 i Nagano. Hun var med på det danske laget som kom på andreplass i curlingturneringen for damer bak Canada. De vant semifinalen over Sverige med 7-5, men tapte finalen mot Canada med 5-7. De andre på laget var Helena Lavrsen, Dorthe Holm, Trine Qvist og Jane Bidstrup.

OL-medaljer 
 1998  Nagano -  Sølv i curling, damer  Danmark

Referanser

Eksterne lenker 
 

Danske curlingspillere
Olympiske sølvmedaljevinnere for Danmark
Medaljevinnere under Vinter-OL 1998
Deltakere for Danmark under Vinter-OL 1998
Curlingspillere under Vinter-OL 1998
Personer fra Hørsholm
Olympiske medaljevinnere i curling
Rød-Dirhue landskapsvernområde

Rød-Dirhue landskapsvernområde er et meget variert landskap sørvest for Kirkebygda på Tjøme i Færder kommune i Vestfold. Landskapet er delt i soner med ulike verneformål og vernebestemmelser. Det største området (sone B) er et område med varierte skogtyper, fra kystfuruskog på knausene via gran- og furublandingsskog til svartor-sumpskog.
I to mindre områder (sone A) er det innmark med tresatte beiter og hagemark. I de bebygde områdene (sone C) omfatter vernet både bygninger, tun, veier og brygger.

Nord i området ligger Berstad, hvor forfatteren Alf Larsen bodde store deler av sin tid på Tjøme. Han fikk fredet denne første delen av landskapsområdet i 1942. Sør i området ligger Dirhue, et feriested oppført av skipsreder Rudolf Olsen i 1935. Hans datter Sofie Helene Wigert arvet stedet i 1950, og fikk fredet denne sørlige delen i 1963. De to fredete områdene ble så samlet i ett landskapsvernområde i 2006.

Referanser 

Verneområder i Færder
Tjømes geografi
Verneområder opprettet i 2006